laion/Wikipedia-Exotic huggingface dataset:
ბახვა ბრეგვაძე

ბახვა ბრეგვაძე (დ. 17 ივნისი, 1985, თბილისი) — ქართველი ტელეწამყვანი, მსახიობი, გამომცემელი, მარკეტერი და რადიოწამყვანი. ბახვა ბრეგვაძე დაიბადა 1985 წლის 17 ივნისს, ქ. თბილისში. 2007–2010 წლებში სწავლობდა კავკასიის უნივერსიტეტის სამართლის სკოლაში და მოიპოვა საერთაშორისო სამართლის მაგისტრის ხარისხი, შემდეგ სწავლა გააგრძელა სტრასბურგის ადამიანის უფლებათა საერთაშორისო ინსტიტუტში. 2012–2013 წლებში სწავლობდა საფრანგეთის ეროვნული კინომატოგრაფიის სკოლაში. ბიზნესსა და მარკეტინგს სწავლობდა კავკასიის ბიზნესის სკოლაში და საქართველოს ტექნიკურ უნივერსიტეტში, ასევე Start up and Scale up-ს გამოყენებითი მეცნიერებების ამსტერდამის უნივერსიტეტში. არის ტელეწამყვანი, მსახიობი, გამომცემელი, მარკეტერი და რადიოწამყვანი. 2007 წლიდან არის „სარაჯიშვილის“ მარკეტინგისა და საზოგადოებასთან ურთერთობის სამსახურის ხელმძღვანელი. 2018 წლის ნოემბრიდან, ის სამაუწყებლო კომპანია „იმედის“ ეთერში გადაცემა „დღის იმედის“ წამყვანია. ცნობილია„ბახვას“ კინო-გმირის როლით „ფორმულა კრეატივის“ მიერ გადაღებულ სერიალში „ჩემი ცოლის დაქალები“ და მაღალრეიტინგული მეგა ტელე-შოუებით „ჩვენ ვარსკვლავები ვართ“(Georgian Pop Idol ) და X ფაქტორი (X Factor Georgia). ბახვა, სხვადასხვა ღონისძიებებისა და გალა კონცერტების წამყვანია, ის უძღვებოდა 2018 წლის თბილისის მთავარ საახალწლო გალა კონცერტს. 2014 წელს პარტნიორებთან ერთად დააფუძნა გამომცემლობა „რედაქცია N3”, რომელიც აერთიანებს ჟურნალებს: კულინART, თორმეტი, Georgia To See და Forbes (Woman). ბახვა ხსენებული ჟურნალების დამფუძნებელი და კრეატიული დირექტორია. 2014 წელს აქტიურად დაინტერესდა სამსახიობო კარიერით და „ბახვას“ როლი შეასრულა „ფორმულა კრეატივის“ მიერ გადაღებულ მაღალრეიტინგულ ქართულ სერიალში „ჩემი ცოლის დაქალები“ (სეზონი 5, სეზონი 6, სეზონი 7, სეზონი 8, სეზონი 9), რომლის რეჟისორია გიორგი ლიფონავა. 22 წლის ასაკში, რეჟოსორმა არჩილ ქავთარაძემ პირველად გადაიღო კინოფილმში „ სუბორდინაცია“. 2015 წელს რეჟისორმა ნიკა მარიმ გადაიღო ფილმში „აუტანელი არდადეგები“, 2018 წელს დიტო ცინცაძემ ფილმში „ჩასუნთქვა და ამოსუნთქვა“ და კოტე კალანდაძემ ფილმში „დრამერი“, რომელიც 2019 წელს გამოდის. ბახვა ბრეგვაძე - მსახიობი ბახვა ბრეგვაძე ნანუკას შოუში ხარ თუ არა მეექვსე კლასელზე ჭკვიანი? სტუმარი: ბახვა ბრეგვაძე ↑ კომპანია „სარაჯიშვილის“ პიარი. funtime.ge. ციტირების თარიღი: 28 დეკემბერი, 2018. ↑ ვინ იქნებიან საახალწლო კონცერტების წამყვანები დედაქალაქში. www.primetime.ge. ციტირების თარიღი: 28 დეკემბერი, 2018.[მკვდარი ბმული] ↑ რედაქტორის სვეტი - კულინART. culinartmagazine.com. ციტირების თარიღი: 28 დეკემბერი, 2018. ↑ ბახვა ბრეგვაძე „ჩემი ცოლის დაქალების“ გადასაღები მოედნიდან ფოტოს აქვეყნებს. musicbox.ge. ციტირების თარიღი: 28 დეკემბერი, 2018. ↑ ბახვა ბრეგვაძე ფილმში „აუტანელი არდადეგები“. www.imdb.com. ციტირების თარიღი: 28 დეკემბერი, 2018. ↑ ბახვა ბრეგვაძეს დიტო ცინცაძის ფილმშიც ვიხილავთ. musicbox.ge. ციტირების თარიღი: 28 დეკემბერი, 2018. ↑ ბახვა ბრეგვაძე ორ მხატვრულ ფილმში გადაიღეს.. funtime.ge. ციტირების თარიღი: 28 დეკემბერი, 2018.
ჰრაჩ ჰოვჰანისიანი

ჰრაჩ ჰოვჰანისიანი (სომხ. Հրաչ Հովհաննիսյանը, დ. 28 მაისი, 1987, სომხეთი) — სომეხი  მოჭიდავე (ბერძნულ-რომაული სტილით). ჰოვანისიანი იყო სომხეთის გუნდის წევრი 2013 წლის მსოფლიოს თასზე, ნაკრებმა დაიკავა მე-4 ადგილი, ხოლო ჰრაჩმა ბრინჯაოს მედალი მოიპოვა. ↑ Hovhannisyan, Hrach (ARM). www.fila-official.com. დაარქივებულია ორიგინალიდან — 9 ოქტომბერი 2011. ციტირების თარიღი: 25 February 2013. ↑ 2013 FILA World Cup Results. www.fila-official.com. დაარქივებულია ორიგინალიდან — 9 ოქტომბერი 2011. ციტირების თარიღი: 25 February 2013.
არუთინ იენოქიანი

არუთინ იენოქიანი (სომხ. Հարություն Ենոքյան, დ. 5 ივლისი, 1985, ერევანი, სომხეთის სსრ) — სომეხი თავისუფალი სტილით მოჭიდავე. იენოქიანმა მონაწილეობა მიიღო 2008 წლის ზაფხულის ოლიმპიურ თამაშებში, 84 კილოგრამ წონით კატეგორიაში. მან შესარჩევში მე-3 ადგილი დაიკავა, მეოთხედფინალში იგი დამარცხდა ქართველ რევაზ მინდორაშვილთან, ამის შემდეგ იენოქიანს ბრინჯაოს მედლის მოგების შანსი მიეცა, თუმცა რეპეშაჟში გერმანიის სახელით მოასპარეზე ქართველ დავით ბიჭინაშვილთან დამარცხდა. ↑ Men's Freestyle 84kg (185 lbs) Repechage Round 2. NBC Olympics. დაარქივებულია ორიგინალიდან — 17 აგვისტო 2012. ციტირების თარიღი: 13 December 2012.
ავსტრალიური რეგვენა

ავსტრალიური რეგვენა (ლათ. Morus serrator) — ფრინველი რეგვენასებრთა ოჯახისა. მისი სხეულის სიგრძეა 84–91 სმ, ფრთის სიგრძე 44–48,5 სმ, ფრთის შლილი 170–200 სმ. იწონის 2-დან 2,8 კგ-მდე. შეფერილია ძირითადად თეთრად, თავი და ყელი ყვითელია. ფრთები ჟანგისფერია, კუდის ცენტრალური ბუმბული — შავი. ნისკარტი მოცისფრო-მონაცრისფროა. ფეხები შავი ან მონაცრისფროა. ახალგაზრდა ფრინველები შეფერილნი არიან მურად. ავსტრალიური რეგვენა ერთ-ერთი ყველაზე იშვიათია თავის ოჯახში. მობუდარ წყვილთა რაოდენობა 70–75 ათ.-ია. იკვებება უმთავრესად თევზით. საკვებად იყენებს ზღვის ცივ, მაგრამ თევზით მდიდარ რაიონებს. ინკუბაცია 37–50 დღე-ღამე გრძელდება. კრუხობს ორივე მშობელი, უმთავრესად — დედალი. 95–109 დღის შემდეგ ბარტყები ფრენას სწავლობენ. 2008 წლის სექტემბერში, სახეობის კონსერვაციის მიზნით, მობუდარი ავსტრალიური რეგვენები სატყუარებითა და ჩაწერილი ხმებით მიიზიდეს იანგ-ნიკის კონცხზე, სადაც ფრინველებმა მოგვიანებით კოლონია დააარსეს. (1990) „Sula serrator Australasian Gannet“, Handbook of Australian, New Zealand & Antarctic Birds. Volume 1: Ratites to ducks; Part B, Australian pelican to ducks. Oxford University Press, გვ. 752–62. ISBN 978-0-19-553068-1.  Hadoram Shirihai: A Complete Guide to Antarctic Wildlife — The Birds and Marine Mammals of the Antarctic Continent and Southern Ocean, Alula Press, Degerby 2002, ISBN 951-98947-0-5 ↑ Shirihai, S. 207 ↑ 2.0 2.1 Marchant & Higgins 1990, p. 760. ↑ Sawyer, Steve L.; Fogle, Sally R. (2013). „Establishment of a new breeding colony of Australasian gannets (Morus serrator) at Young Nick’s Head Peninsula“ (PDF). Notornis. 60: 180–82.
რუსლან დიბირგაჯიევი

რუსლან დიბირგაჯიევი (აზერ. Ruslan Dibirhacıyev, რუს. Руслан Адилханович Дибиргаджиев; დ. 20 ივლისი, 1988, დაღესტნის ასსრ, რსფსრ) — ხუნძური წარმოშობის აზერბაიჯანელი მოჭიდავე. 2014 წლის ევროპის ჩემპიონატზე, 70 კგ წონით კატეგორიაში მან სომეხი გრიგორ გრიგორიანი დაამარცხა და ოქროს მედალი მოიპოვა. ↑ Sərbəst güləş yığmamız Avropa ikincisi oldu / FOTO-VİDEO დაარქივებული 2014-04-07 საიტზე Wayback Machine. (აზერბაიჯანული)
იაშარ ალიევი

იაშარ ალიევი (აზერ. Yaşar Əliyev, დ. 31 აგვისტო, 1989, აზერბაიჯანის სსრ) — აზერბაიჯანელი თავისუფალი სტილით მოჭიდავე. მან 2013 წელს თბილისში გამართულ ევროპის ჩემპიონატზე ბრინჯაოს მედალი მოიპოვა. ↑ EC-2013 second day: Yashar Aliyev won a bronze medal[მკვდარი ბმული] აზერბაიჯანის ჭიდაობის ფედერაციის ოფიციალური საიტი
მამედ იბრაგიმოვი

მამედ იბრაგიმოვი (აზერ. İbrahimov Məmməd Süleyman oğlu, რუს. Ибрагимов Мамед Сулейман-оглы; დ. 21 მარტი, 1946, ბაქო, აზერბაიჯანის სსრ) — აზერბაიჯანელი და საბჭოთა მოჭიდავე. ტურნირებზე სსრკ-ის სახელით ასპარეზობდა. 1974 წელს მადრიდში გამართულ ევროპის ჩემპიონატზე მან ვერცხლის მედალი მოიპოვა. ↑ Ибрагимов Мамед Сулейман-оглы დაარქივებული 2016-04-12 საიტზე Wayback Machine. (რუსული)
ილგარ მუშკიევი

ილგარ მუშკიევი (დ. 5 ოქტომბერი, 1990, განჯა, აზერბაიჯანის სსრ) — აზერბაიჯანელი ძიუდოისტი. მონაწილეობა მიიღო 2011 წლის ევროპის ჩემპიონატზე სადაც მე-7 ადგილი დაიკავა. ↑ Judo Inside. დაარქივებულია ორიგინალიდან — 2011-08-10. ციტირების თარიღი: 2018-12-30.
რეგვენა (მრავალმნიშვნელოვანი)

ტერმინი რეგვენა ქართულად აღნიშნავს რეგვენასებრთა ოჯახის ორი გვარის სახელწოდებას: Morus Sula
გრანდ-ლეიკი (ნიუფაუნდლენდი და ლაბრადორი)

გრანდ-ლეიკი (ინგლ. Grand Lake) — ტბა კანადაში, კუნძულ ნიუფაუნდლენდის დასავლეთ ნაწილში, ნიუფაუნდლენდი და ლაბრადორის პროვინციაში. ზედაპირის ფართობი 358 კმ², კუნძულებთან ერთად 538 კმ². კუნძულის უდიდესი ტბაა და მეოთხეა სიდიდით ნიუფაუნდლენდი და ლაბრადორის პროვინციაში. მდებარეობს ზღვის დონიდან 85 მ სიმაღლეზე. მაქსიმალური სიღრმე 475 მ. საზრდოობს მრავალრიცხოვანი მდინარეებითა და ნაკადულებით. ჩამონადენი ირმის ტბაში 11 კილომეტრიანი ნიუფაუნდლენდის არხით, შემდეგ მდინარე ჰამბერით აილენდსის უბეში. ტბაში არის დაუსახლებელი კუნძული გლოვერი, რომლის ფართობია 178 კმ². არხი — ჰიდროენერგეტიკის დარგში არსებული პროექტის ნაწილია, რომელიც XX საუკუნის 20-იან წლებში განხორციელდა. ჰიდროელექტროსადგურის მიერ გამომუშავებული ელექტროენერგია გამოიყენება მსხვილი ცელულოზა-ქაღალდის კომბინატის მიერ კორნერ-ბრუკში, რომელიც ტბიდან 24 კილომეტრშია განლაგებული. პროექტის ნაწილია კაშხალი, რომელიც წყლის დონეს არეგულირებს. კანადის ტბების სია მსოფლიოს უღრმესი ტბების სია ↑ 1.0 1.1 Grand Lake // Canadian Encyclopedia
ჩამარა რეპიალაგე

ჩამარა რეპიალაგე (დ. 10 მაისი, 1992) — შრი-ლანკელი ძიუდოისტი. მან მონაწილეობა მიიღო 2016 წლის ზაფხულის ოლიმპიადაზე, -73 კგ წონით კატეგორიაში, სადაც მესამე რაუნდში ქართველ ლაშა შავდათუაშვილთან დამარცხდა. ↑ Chamara Repiyallage. დაარქივებულია ორიგინალიდან — September 3, 2016. ციტირების თარიღი: September 3, 2016. ↑ Men -73 kg - Standings. დაარქივებულია ორიგინალიდან — August 20, 2016. ციტირების თარიღი: September 3, 2016.
მაქს ნარვაესი

მაქს ნარვაესი (დ. 15 ივნისი, 1957) — პარაგვაელი ძიუდოისტი. მან პარაგვაის სახელით მონაწილეობა მიიღო 1984 წლის ზაფხულის ოლიმპიურ თამაშებზე ნახევრად-მსუბუქ წონაში. ↑ Max Narváez Olympic Results. დაარქივებულია ორიგინალიდან — 17 აპრილი 2020. ციტირების თარიღი: 20 May 2018.
ენდრიუ ტომას მლუგუ

ენდრიუ ტომას მლუგუ (დ. 12 ნოემბერი, 1995) — ტანზანიელი ძიუდოისტი. იასპარეზა 2016 წლის ზაფხულის ოლიმპიადაზე 73 კგ წონით კატეგორიაში. მეორე რაუნდში დამარცხდა ჯეიკ ბენსტედთან. იყო ქვეყნის მედროშე ოლიმპიადის გახსნისა და დახურვის ცერემონიებზე. ↑ Rio 2016 Olympic Ceremony - Flag Bearers. International Olympic Committee. ციტირების თარიღი: August 20, 2016.
ჯონდო მუზაშვილი

ჯონდო მუზაშვილი (დ. 23 ოქტომბერი, 1970, სოფ. გალავანი, ახლანდ. მცხეთის მუნიციპალიტეტი) — ქართველი ძიუდოისტი და სამბისტი. მუზაშვილი დიდი ხნის განმავლობაში ყველაზე ტიტულოვანი ქართველი სამბისტი იყო. მსოფლიოს თასის მფლობელი (1996). ძიუდოში საქართველოს ჩემპიონი (1997, -78 კგ) და ვერცხლის პრიზიორი (1996, -78 კგ). სამბოში ევროპის ჩემპიონი (1994, პანევეჟისი, ლიეტუვა) და სამგზის მსოფლიო ჩემპიონი. 1998 წლიდან საბერძნეთის ნაკრების მწვრთნელი სამბოში, ღირსების ორდენის კავალერი. არის ნინო ოძელაშვილის მწვრთნელი. ჯონდო მუზაშვილი — საქართველოს ბიოგრაფიული ლექსიკონი ჯონდო მუზაშვილი — ბიოგრაფიული ლექსიკონი ჯონდო მუზაშვილი — JudoInside.com ჯონდო მუზაშვილი — ქართული სპორტი ↑ თანამდებობის პირის ქონებრივი მდგომარეობის დეკლარაცია ↑ „ქალი არ ვიყო, თუ პუტინს ქართულ ცეკვაზე ტაში არ დავაკვრევინო!“
ოლეგ ზურაბიანი

ოლეგ ზურაბიანი (დ. 15 მაისი, 1957) — ქართველი ძიუდოისტი. იასპარეზა 1976 წლის ზაფხულის ოლიმპიადაზე საბჭოთა კავშირის სახელით. მედლები  ევროპის ჩემპიონატი, კიევი 1976. ↑ Oleg Zurabiani Olympic Results. დაარქივებულია ორიგინალიდან — 28 დეკემბერი 2008. ციტირების თარიღი: 12 May 2018.
ნისტატინი

ნისტატინი — სოკოს საწინააღმდეგო სამმკურნალო პრეპარატი ანტიბიოტიკების ჯგუფისა. ნისტატინის ტაბლეტებს იყენებენ კანდიდამიკოზების სამკურნალოდ და პროფილაქტიკისათვის; გარეგანი ხმარებისათვის ამზადებენ აგრეთვე ნისტატინის მალამოს. ქართული საბჭოთა ენციკლოპედია, ტ. 7, თბ., 1984. — გვ. 444.
ნაზიკ ალ-მალაიკა

ნაზიკ ალ-მალაიკა (დ. 23 აგვისტო, 1922 — გ. 20 ივნისი, 2007) — ერაყელი პოეტი, თანამედროვე ერაყის ერთ-ერთი ყველაზე გავლენიანი პოეტი ქალი. ცნობილია, როგორც არაბულ ენაზე ვერლიბრის (ურითმო ლექსი) პირველი ავტორი. ნაზიკ ალ-მალაიკა დაარქივებული 2007-07-03 საიტზე Wayback Machine. ↑ 1.0 1.1 http://www.fembio.org/biographie.php/frau/frauendatenbank?fem_id=416 ↑ 2.0 2.1 AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ 3.0 3.1 Dictionary of Women Worldwide: 25,000 Women Through the Ages / A. Commire, D. Klezmer — Detroit: Gale, Yorkin Publications, 2006. — 2572 p. — ISBN 978-0-7876-7585-1 <a href="https://wikidata.org/wiki/Track:Q18608895"></a><a href="https://wikidata.org/wiki/Track:Q2077283"></a><a href="https://wikidata.org/wiki/Track:Q12439"></a><a href="https://wikidata.org/wiki/Track:Q4768240"></a><a href="https://wikidata.org/wiki/Track:Q107407429"></a><a href="https://wikidata.org/wiki/Track:Q105802405"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
საბა გავაშელიშვილი

საბა გავაშელიშვილი (დ. 15 დეკემბერი, 1987) — ქართველი ძიუდოისტი. ჭიდაობს 81 კგ წონით კატეგორიაში. არის საქართველოს ორგზის ჩემპიონი, ხოლო 2008 წელს მოიპოვა ვერცხლის მედალი მსოფლიოს თასის სერიებში პრაღაში. გავაშელიშვილმა იასპარეზა 2008 წლის ზაფხულის ოლიმპიადაზე, თუმცა პირველ ეტაპზე დამარცხდა პორტუგალიელ ჯოაო ნეტოსთან. ↑ „Judo: Warsaw and Prague World Cup Day 2 Results“. Team USA. 15 July 2007. ციტირების თარიღი: 12 January 2013. ↑ World Cup Prague, 2008, Czech Republic. Judo Inside. ციტირების თარიღი: 12 January 2013. ↑ Men's Half Middleweight (81kg/178 lbs) Preliminaries. NBC Olympics. დაარქივებულია ორიგინალიდან — 21 აგვისტო 2012. ციტირების თარიღი: 12 January 2013.
ნიტვა

ნიტვა (რუს. Нытва) — ქალაქი რუსეთში, პერმის მხარეში, მდინარე ნიტვის ნაპირზე. ნიტვის რაიონის ცენტრი. ქალაქში მდებარეობს რკინიგზის სადგური. არის მეტალურგიული ქარხანა და ქარხანა „მეტალისტი“. ქართული საბჭოთა ენციკლოპედია, ტ. 7, თბ., 1984. — გვ. 444. ↑ https://rosstat.gov.ru/storage/mediabank/Bul_MO_2023.xlsx — 2023. <a href="https://wikidata.org/wiki/Track:Q126719912"></a>
ფერმენტოპათია

ფერმენტოპათია, ენზიმოპათია — დაავადება, რომელსაც იწვევს ნივთიერებათა ცვლის დეფექტი, განვითარებული ფერმენტული სისტემის დარღვევის შედეგად; ასეთი დარღვევა (ფერმენტის სრული უქონლობა, მისი აქტივობის დაქვეითება, კოფერმენტის არასწორი სინთეზი და სხვა), რისი შედეგებიც, ნივთიერებათა ცვლის გარკვეული ანომალიის სახით, ყოველ განსაზღვრულ შემთხვევაში განაპირობებს ფერმენტის კლინიკურ სურათს. განარჩევენ თანდაყოლილ (მემკვიდრეობით) და შეძენილ ფერმენტოპათიას. თანდაყოლილი ფერმენტოპათიის მიზეზია სტრუქტურული გენის მუტაცია (პათოლოგიური პროცესი უვითარდება ჰომოზიგოტური გენის მატარებელს). ძირითადად ვლინდება ახალშობილებსა და ჩვილ ბავშვებში. თანდაყოლილი ფერმენტოპათიის დროს შეიძლება განვითარდეს ცილოვანი (ფენილკეტონურია, ჰომოცისტინურია, ალბინიზმი, ალკაპტონურია და სხვა), ნახშირწყლოვანი (გალაქტოზემია, მუკოპოლისაქარიდოზი, გლიკოგენოზი) და ცხიმოვანი (ჰიპერლიპოპროტეინემია, სფინგოლიპიდოზი) ცვლის მოშლა. უკანასკნელ წლებში გამოყოფენ აგრეთვე ნუკლეინის მჟავებისა და ჰორმონების ბიოსინთეზის მოშლას. საეჭვო შემთხვევაში იკვლევენ სანაყოფე წყლების ფერმენტებს. შეძენილი ფერმენტოპათიის დროს ფერმენტული ცვლილებები ვლინდება მეორეულად, არსებული პათოლოგიური პროცესის (ინტოქსიკაცია, კვების დარღვევა და სხვა) ფონზე. მკურნალობა კომპლექსურია. დიდი მნიშვნელობა აქვს დაავადების ადრეულ დიაგნოსტიკას, რომელიც ხშირ შემთხვევაში სპეციალურად შერჩეული დიეტის, ორგანიზმში დეფიციტური ნივთიერების ან ჰორმონის შეყვანის (შენაცვლებითი თერაპია), აგრეთვე მეტაბოლიზმის ჭარბი პროდუქტების ორგანიზმიდან მოცილების გზით ნივთიერებათა ცვლის მოწესრიგების საშუალებას იძლევა. ქართული საბჭოთა ენციკლოპედია, ტ. 10, თბ., 1986. — გვ. 268.
იბრაჰიმ ხალაფი

იბრაჰიმ ხალაფი (დ. 9 ივლისი, 1986) — იორდანელი ძიუდოისტი. იასპარეზა 2016 წლის ზაფხულის ოლიმპიადაზე, რომელიც რიო-დე-ჟანეიროშიგაიმართა. მონაწილეობდა 90 კგ წონით კატეგორიაში, მაგრამ პირველი რაუნდში დამარცხდა ჩილელ ტომას ბრიჩენოსთან. ↑ Olympedia — 2006. <a href="https://wikidata.org/wiki/Track:Q95606922"></a> ↑ Ibrahim Khalaf. დაარქივებულია ორიგინალიდან — 6 აგვისტო 2016. ციტირების თარიღი: 10 August 2016.
ფაიე ნჯიე

ფაიე ნჯიე (დ. 23 ნოემბერი, 1993) — გამბიელი ძიუდოისტი. დაიბადა ჰელსინკიში, ფინეთი. ჰყავს ფინელი დედა და გამბიელი მამა. ნჯიე არის პირველი გამბიელი ძიუდოისტი რომელმაც იასპარეზა ოლიმპიადაზე, ეს მოხდა 2016 წელს, 73 კგ წონით კატეგორიაში სადაც ის დამარცხდა პირველივე რაუნდში, დიდარ ხაზმასთან.  აფრიკის თამაშები, ბრაზავილი 2015. ↑ Suomalainen Faye Njie kilpailee Gambian olympiajoukkueessa – ”Koen edustavani myös Suomea” (ფინური) Yle ↑ Suomalaisjudoka matkaa Gambian passilla Rion kisoihin (ფინური) Helsingin Sanomat ↑ Faye Njie. დაარქივებულია ორიგინალიდან — 26 August 2016. ციტირების თარიღი: 23 August 2016.
ათონელის რეზიდენცია

ათონელის რეზიდენცია (ასევე - ორბელიანების სასახლე) — საქართველოს პრეზიდენტის ოფიციალური რეზიდენცია, მდებარეობს დედაქალაქ თბილისში, ძველი თბილისის რაიონში, გიორგი ათონელის ქუჩა № 25-ში. პირველი პრეზიდენტი, რომელიც ორბელიანების სასახლეში შევიდა, არის სალომე ზურაბიშვილი. 2012 წელს კოალიცია „ქართული ოცნების“ საარჩევნო დაპირების მიხედვით, ამ მისამართზე უნდა გადასულიყო საქართველოს პრეზიდენტის ადმინისტრაცია, ხოლო ავლაბრის სასახლეში უნდა გახსნილიყო ქართულ-ამერიკული ტექნოლოგიური უნივერსიტეტი, თუმცა არჩევნების დასრულების შემდეგ გიორგი მარგველაშვილი ახალ რეზიდენციაში არ გადასულა. პრეზიდენტ მარგველაშვილის უარის შემდეგ იგეგმებოდა შენობის გასხვისება, აუქციონზე გაყიდვის მცდელობის ჩავარდნის შემდეგ საქართველოს მთავრობის გადაწყვეტილებით იგი დაუზუსტებელი სახელმწიფო უწყების საკუთრებაში უნდა გადასულიყო. ხელოვნებათმცოდნე თამარ ამაშუკელი აღნიშნავს, რომ ათონელის 25-ში მდებარე შენობა XX საუკუნის დასაწყისშია აშენებული და გამოირჩევა ტიპური თბილისური, ეკლექტიკური არქიტექტურით. სასახლის სახელწოდება - ორბელიანების სასახლე - იქიდან მომდინარეობს, რომ სხვადასხვა წყაროების მიხედვით, ამ ადგილზე იდგა სასახლე, რომელიც თეიმურაზ II-ს უჩუქებია თავისი სიძის, დიმიტრი ორბელიანისთვის. სასახლის ბოლო მობინადრე იყო გრიგოლ ორბელიანი, რომლის ხელშიც იმართებოდა ხალხმრავალი ლიტერატურული საღამოები და სხვა სახის ღონისძიებები. XIX საუკუნის მიწურულსთავდაპირველი სასახლე მძიმე მდგომარეობაში აღმოჩნდა და დაინგრა, თუმცა მის ადგილზე აშენებულ შენობას, დღემდე შემორჩა ორბელიანების სახელი. საქართველოს ოკუპაციის შემდეგ შენობაში საბჭოთა საქართველოს სახელმწიფო სტრუქტურები, ხოლო 90-იან წლებში აშშ-ის საელჩო იყო განთავსებული. სახელმწიფო ცერემონიების სასახლე ↑ 1.0 1.1 1.2 „ორბელიანების სასახლის“ მესამე სიცოცხლე
სოფი ფრანგი

სოფი ფრანგი (ფრანგ. Sophie de France; დ. 27 ივლისი, 1734 — გ. 2 მარტი, 1782), აგრეთვე ცნობილი როგორც მადამ სოფი — ბურბონთა დინასტიის წარმომადგენელი. საფრანგეთის მეფე ლუი XV-ისა და დედოფალ მარია ლეშჩინსკას შუათანა ქალიშვილი. გარდაცვალებამდე ატარებდა საფრანგეთის ქალიშვილისა და ლუვუას ჰერცოგინიის წოდებას, თუმცა გარდაიცვალა გაუთხოვარი და უშვილო. სოფი დაიბადა 1734 წლის 27 ივლისს ვერსალის სასახლეში. იგი იყო საფრანგეთის მეფე ლუი XV-ისა და მისი ცოლის, დედოფალ მარია ლეშჩინსკას მერვე შვილი და მეხუთე ქალიშვილი. იგი მთელი თავისი სიცოცხლის მანძილზე უფროსი დების ჩრდილში იყო და მისმა ცხოვრებამაც უფერულად გაიარა. 1738-50 წლებში სოფი განათლების მისაღებად და სასწავლებლად გააგზავნეს ფონტერვუდის სააბატოში. მასთან ერთად იქ ასევე იყვნენ მისი დები: ვიქტორია, ტერეზა და ლუიზა. იგი დაბადებიდან მალევე მონათლეს კათოლიკედ, მისი ნათლია კი იყო მისი უფროსი დის, პარმის ჰერცოგინია ლუიზ ელიზაბეტ ფრანგის მეუღლე, პარმის ჰერცოგი ფილიპე I. მისი სუსტი და დამთმობი ხასიათის გამო იგი სასახლეში საერთოდ არ ჩანდა, სადაც დედოფალ მარია ლეშჩინსკას გარდაცვალების შემდეგ აბსოლუტური ძალაუფლება მის დას, მარი ადელაიდა ფრანგს ჰქონდა აღებული. იგი არასდროს გამოირჩეოდა სილამაზითა და გონიერებით. ცნობილია, რომ მას ძალიან ეშინოდა წვიმისა და ჭექა-ქუხილის დროს, რა დროსაც შიშის გასაფანტავად სოფი გაუჩერებლად იწყებდა საუბარს. სოფი ყოველთვის თავისი დების მხარეზე იყო და იგი მათთან ერთად აშკარად გამოდიოდა მეფის სამეფო საყვარლების წინააღმდეგ, როგორებიცაა მადამ დე მომპადური და მადამ დიუ ბარი. მან თავიდანვე მიიღო ლუვუას ჰერცოგინიის წოდება და ბელევის ციხესიმაგრე. უფროსი დებისაგან განსხვავებით, მადამ სოფის ახლო ურთიერთობა ჰქონდა თავისი ძმის შვილის ცოლთან, არტუას გრაფინია მარია ტერეზა სავოიელთან, რომელთანაც იგი დიდ დროს ატარებდა. სოფი ფრანგი მთელი ცხოვრების მანძილზე, დების მსგავსად კატეგორიულ უარს აცხადებდა გათხოვებაზე, რის გამოც იგი საბოლოოდ მართლაც გასათხოვარი და უშვილო დაიღუპა. იგი გარდაიცვალა 1782 წლის 2 მარტს, 47 წლის ასაკში. სოფი მალევე დაკრძალეს სენ დენის სააბატოში. სოფი ფრანგის წინაპრები Antonia Fraser, Maria Antonietta, Milano, Mondadori, 2004. ISBN 88-04-51311-X
ვასკო და გამა (საფეხბურთო კლუბი)

კლუბ დე რეგატას ვასკო და გამა (პორტ. Club de Regatas Vasco da Gama) — ბრაზილიური საფეხბურთო კლუბი, რომელიც დაარსდა 1898 წლის 21 აგვისტოს (პროფესიული ფეხბურთის დეპარტამენტმა აღიარა 1915 წლის 5 ნოემბერს). იგი შექმნეს პორტუგალიელმა ემიგრანტებმა, რომლებიც ცხოვრობდნენ ბრაზილიაში, რიო დე ჟანეიროს ერთ-ერთ დასახლებაში (უბანში). იგი არის ერთ-ერთი ყველაზე პოპულარული კლუბი ბრაზილიაში, მას ჰყავს 20 მილიონზე მეტი გულშემატკივარი. თავიდან იგი იყო როუვინგის კლუბი, თუმცა მოგვიანებით ფეხბურთის კლუბადაც იქცა. გუნდის საშინაო სტადიონი არის „საო ჯანუარიო“, რომელიც იტევვს 21 880 კაცს. ეს სტადიონი არის სიდიდით მესამე ბრაზილიაში, მარაკანასა და ენგენჰაოს შემდეგ. გუნდი თამაშობს შავი მაისურებით, თეთრი დიაგონალური ხაზებითა და შავი შორტებით. კლუბის სახელი ეწოდა პორტუგალიელი მოგზაურის ვასკო და გამას პატივსაცემად. ოფიციალური საიტი
ლუიზა ფრანგი

ლუიზა ფრანგი (ფრანგ. Louise de France; დ. 15 ივლისი, 1737 — გ. 23 დეკემბერი, 1787) — ბურბონთა დინასტიის წარმომადგენელი. საფრანგეთის მეფე ლუი XV-ისა და დედოფალ მარია ლეშჩინსკას ნაბოლარა ქალიშვილი. თავდაპირველად წლების მანძილზე იყო მონაზონი წმინდა ავგუსტინეს მონასტერში, საბოლოოდ კი სენ დენის აბატისა გახდა. ლუიზა დაიბადა 1737 წლის 15 ივლისს, ვერსალის სასახლეში. იგი იყო საფრანგეთის მეფე ლუი XV-ისა და მისი მეუღლის, დედოფალ მარია ლეშჩინსკას მეათე, ნაბოლარა შვილი და მერვე ქალიშვილი, სწორედ ამიტომ მას მადამ დარნიერს (ფრანგ. Madame Dernière, ანუ უკანასკნელ ქალბატონს) უწოდებდნენ. 1738 წელს თავის სამ უფროს დასთან ერთად სასწავლებლად გაიგზავნა ფონტერვუდის სააბატოში, საიდანაც იგი 1750 წელს დაბრუნდა ვერსალში. თავისი ძმის, საფრანგეთის დოფინ ლუი დე ბურბონისა და მისი ცოლის, მარია ჟოზეფა საქსონიელის ნაადრევად გარდაცვალების შემდეგ, მათ შვილებზე მზრუნველობა ლუიზამ და მისმა დებმა იკისრეს, რის გამოც მეტად მორცხვ მეფე ლუი XVI-ს ყოველთვის ძალიან და გამორჩეულად უყვარდა თავისი მამიდები. თავისი თითქმის ყველა უფროსი დის მსგავსად (გამონაკლისია მხოლოდ ლუიზა ელიზაბეტი) ლუიზაც არასდროს გათხოვილა. 1770-იანი წლებიდან, ლუიზამ სამუდამოდ დატოვა ვერსალის სამეფო კარი და წმინდა ავგუსტინეს მონასტერში იგი მონაზვნად აღიკვეცა, 1785 წლიდან კი იგი უკვე სენ-დენის აბატისად გვევლინება. ლუიზა ფრანგი გარდაიცვალა 1787 წლის 23 დეკემბერს, 50 წლის ასაკში. მისი გარდაცვალებიდან სულ ორ წელიწადში საფრანგეთში რევოლუცია დაიწყო, რომელმაც მისი ბევრი ოჯახის წევრის სიცოცხლე შეიწირა, ბევრი კი იძულებული გაჰხადა საფრანგეთი დაეტოვებინა. ლუიზა ფრანგის წინაპრები Antonia Fraser, Maria Antonietta, Milano, Mondadori, 2004. ISBN 88-04-51311-X